text: [{"text_idx": "#000001", "text": "Online orientation gipahigayon alang sa mga estudyante sa VSU sa pag-pag-abli sa klase"}, {"text_idx": "#000003", "text": "Ang maong Orientation gisugdan ganinang buntag diin gilaumang mahuman kini ugmang adlawa Martes Agosto dise otso ning tuiga."}, {"text_idx": "#000005", "text": "Gipahigayon kini alang sa tanang estudyante sa VSU System lakip na ang mga component colleges diin live kining gi-broadcast sa official Facebook Page sa VSU."}, {"text_idx": "#000006", "text": "Nasayran nga ang maong onboarding seminar gipahigayon aron mapasabot sa mga estudyante ang mga pagabuhaton hilabi na kay ang VSU magpatuman na sa \u201cflexible learning\u201d. Kini usab resulta sa mga gibuhat nga mga preparasyon sa pagdumala sa klase taliwa sa gitawag nga New Normal."}, {"text_idx": "#000007", "text": "Ubos sa New Normal, gilimitahan ang face-to-face mode of instruction o pisikal nga pagklase sa tunghaan. Dugang pa, mamahimong mapahigayon ang klase pinaagi sa \u201conline learning\u201d ug asynchronous learning gamit ang mga learning materials nga ipadala sa mga estudyante aron tun-an."}, {"text_idx": "#000008", "text": "Sa iyang welcome address, gidasig ni VSU President Dr. Edgardo E. Tulin ang mga estudyante nga magmalig-on ug dawaton ang bag-ong matang sa pagtudlo nga mao ang distance learning pinaagi sa online ug sa mga instructional modules. Gipadayag usab ni Dr. Tulin nga gibuhat sa VSU ang tanan aron padayon nga maghatag og de kalidad nga edukasyon bisan pa man sa panahon sa pandemya."}, {"text_idx": "#000009", "text": "Gibutyag usab ni Tulin nga libre nga ihatag ang mga distance learning modules sa mga estudyante nga mingpili sa instructional materials isip mode of learning inay sa online. (Buen Josef C. Andrade)"}, {"text_idx": "#000011", "text": "Mga kaso sa COVID-19 sa dakbayan sa Baybay, padayon ang pagkunhod"}, {"text_idx": "#000013", "text": "Regional RDE Symposium, gipahigayon sa VSU"}]